B. F. Skinner

Burrhus Frederic Skinner (20 de martio 1904 — 18 de augusto 1990) esseva psychologo statounitese.

Ille nasceva in Susquehanna, Pennsylvania, SUA.

Skinner esseva responsabile in grande parte del disveloppamento del philosophia del comportatmento radical e anque le technicas de comportamento in psychologia resultante in analyse del comportamento, un branca del psychologia que essaya disveloppar un theoria unificate del comportamento animal e human basate super principios de apprendimento (o education). Ille demonstrava le conditionamento operante e disveloppava iste technica in contrasto al conditionamento classic. Areas importante includeva le conditionamento del comportamento, le castigamento, reinfortiamento positive e negative, e le effecto de iste conditionamento super le comportamento futur.

 Superstition in le columba 

Un del experimentos plus famose e interessante de Skinner examinava le formation de superstition in un de su animales favorite pro experimentation, le columba. Skinner poneva un serie de columbas con fame in cassas attaccate a un mechanismo automatic que delivrava alimento al columba in "intervallos regular sin qualcunque referentia al comportamento del ave". Ille discoperiva que le columbas associava le delivramento de alimento a alcun actiones que illes esseva in processo de accomplir quando le alimento appareva, e que illes continuava a facer ille mesme actiones depois.

Un ave esseva conditionate a tornar in le cassa, facente duo o tres rotationes inter reinfortios. Un altere extendeva su capite repetitemente in un del angulos alte del cassa. Un tertie ave disveloppava un responsa lanceante, como si illo poneva su capite super un barra e lo levava repetitemente. Duo tertios del aves disveloppava un motion pendular del capite e le corpore, in le qual le capite esseva extendite avante e pendulava de derecta a leve con un rapide movimento sequite per un retorno plus lente. ("'Superstition' in the Pigeon", B.F. Skinner, Journal of Experimental Psychology #38, 1947 )

Skinner pensava que le columbas credeva que illes influentiava le mechanismo automatic con su "rituales" e que le experimento anque illuminava le comportamento human:

Uno pote dicer que le experimento demonstra un sorta de superstition. Le ave se comporta como si il habeva un relation causal inter su comportamento e le presentation de alimento, nonobstante que tal relation non existeva. Il ha multe analogias in comportamento human. Rituales pro cambiar le fortuna e situationes o consequentias favoraile son bon exemplos. Alcun connexiones accidental inter un ritual e consequentias favorabile suffice pro stabilir e mantener le comportamento malgrado multe instantes sin reinfortios. Le jocator de "bowling" que continua a mover su corpore como si ille poteva influentiar le curso del "bowling-ball" es un altere exemplo.
Iste comportamentos obviemente non ha qualcunque effecto in le fortuna o in le curso de un "bowling-ball", como in le caso del columbas le alimento ancora apparerea mesmo si le columba non faceva qualque cosa — o melio "faceva alco differente" — le resultatos esserea le mesme.

 Vide etiam 
 Supernaturalization

Skinner es popularmente ben cognoscite per su libros: Walden Two e Beyond Freedom and Dignity (Ultra le libertate e le dignitate). 

 Walden Two describe un visita a un utopia communal in le annos 1950 in le Statos Unite, ubi le productivitate e le felicitate del citatanos es plu avantiate que illo del mundo exterior a causa de lor practica de un plano social scientific e le conditionamento operante del infantes.
 Beyond Freedom and Dignity (Ultra le libertate e le dignitate) avantia le these que le conceptos social obsolete, como le "libertate" e "dignitate", menacia le superviventia del specie human e ancora advoca le conditionamento operante de esseres human pro assecurar lor productivitate e felicitate.

Skinner scribeva multe libros. Ecce alcun del titulos:

 About Behaviorism
 The Analysis of Behavior: A Program for Self Instruction by James G. Holland & B. F. Skinner
 The Behavior of Organisms: An Experimental Analysis 
 Beyond Freedom and Dignity 
 Contingencies of Reinforcement: A Theoretical Analysis 
 Cumulative Record: A Selection of Papers (Iste libro include le authentic experimento del multo mentionate filia-in-un-cassa).
 Enjoy Old Age 
 A Matter of Consequences: Part Three of an Autobiography 
 Notebooks (book) by B. F. Skinner & Robert Epstein (Ed.) 
 Particulars of My Life: Part One of an Autobiography 
 Recent Issues in the Analysis of Behavior 
 Reflections on Behaviorism and Society 
 Schedules of Reinforcement by C. B. Ferster & B. F. Skinner
 Science and Human Behavior 
 The Shaping of a Behaviorist: Part Two of an Autobiography 
 Skinner for the Classroom by R. Epstein (Ed.) & B. F. Skinner 
 The Technology of Teaching 
 Upon Further Reflection 
 Verbal Behavior 
 Walden Two 

 Ligamines externe 

 The B. F. Skinner Foundation
 "'Superstition' in the Pigeon", B.F. Skinner
 "Are Theories of Learning Necessary?": B.F. Skinner

Skinner, Burrhus Frederic